Ci demorrera messire Philippe Pot seigneur de la Roche de Nolay de Chatelneuf en l'Auxois et de Gevrey en Chaonnais pour la plus part grant Seneschal de Bougoingne seigneur de Thorey sur Oische et de Neelles qui fut norry en Chastel de monseigneur le bon duc Philippe derrier trespasse lequel le fit chevalier fut parrain d'icellui et par l'election des chevaliers de l'ordre de Toison d'or la lui donnat et mist au col lui fit de grans biens et honneurs en pluseurs et diverses manieres et en divers estats selon le aige qu'il le servit et tant qu'environ II ou III ans avant son trespas il le mist en l'estat de premier chambellan et lui donna les capitaineries du chastel et des villes de Lille Douhay et Orchies après la mort de son dit maistre fut retenu par monseigneur le duc Charles son fils en son service l'un de ses principaulx chambellans et generalement lui laissat tous ses offices dont il le trouva en possession aulquel maladie durant de son dit seigneur et maistre apres la mort duquel par ceux de ladite ville de Lille et par le commandement de Mademoiselle de Bourgoigne qui pour lors estait dame desdits lieux et lui fut force de soy retirer en la ville de Tournay en laquelle pour ce temps les gens du roy et de madame damoiselle allaient et venaient par le consentement des dessusdits seigneur et dame auquel lieu le roy envoya guerre ledit seigneur de la Roiche et le voulut avoir a son service lui fist de grants biens et lui osta ladite ordre qu'il portait en lui faisant ceste houneur que de lui donner la sienne et le crea grand seneschal de Normandie et trespassa le l'an M.